cyanic-selkie/wikianc huggingface dataset:
Səyyarə İbadullayeva
Əsas elmi nailiyyətləri
Müştərək tədqiqatlarla bitkilərdən alınan efir yağlarının və ekstraktların baytarlıq təbabətində helmintozlara və digər xəstəliklərə qarşı istifadəsi aşkarlamışdır. Otlaq və biçənəklərin yem keyfiyyəti, məhsuldarlığı və yem tutumunu hesablamış, səthi və kökündən yaxşılaşdırma sistemlərini hazırlamışdır.
Qoruq və Yasaqlıqlarda, o cümlədən Zəngəzur və Şahdağ Milli Parkında flora və bitkiliyini ekobotaniki tədqiq etmişdir.
Uzun illərdir ki, Səyyarə İbadullayeva bir sıra beynəlxalq elmi proqram, şəbəkə və cəmiyyətlərdə, o cümlədən Bitki Genetik Ehtiyatları (BGE) üzrə Avropa Əməkdaşlıq Proqramında (ECPGR), BGE üzrə Mərkəzi Asiya və Cənubi Qafqaz Regional Şəbəkəsində tanınmış ekspert və peşəkar mütəxəssis kimi Azərbaycanı uğurla təmsil edir. O, Avropa Əməkdaşlıq Proqramında-ECPGR-ın "Dərman, Aromatik və Yabanı qida bitkilərin öyrənilməsi və qоrunması" üzrə işçi qrupunun üzvüdür (2002-ci ildən), bu və ya digər nüfuzlu təşkilatların beynəlxalq tədbirlərində müntəzəm olaraq məruzələrlə çıxış edir. BMT-nin Ərzaq və Kənd Təsərrüfatı Təşkilatının (FAO), Beynəlxalq Qida Siyasəti Araşdırma (keçmiş İPGRİ) İnstitutu nun, Biomüxtəliflik üzrə Beynəlxalq Konvensiyanın Azərbaycan və region üzrə hesabatlarının hazırlanmasında göstərdiyi fəaliyyət onu savadlı, yüksək təşkilatçılıq qabiliyyətinə malik bir alim kimi tanıtmışdır. 2018-ci ildən etibarən Azərbaycan Botaniklər Cəmiyyəti nin fəal üzvüdür.
Pandemiya dövründə həm xaricdə, həm ölkə daxilində antiviral və immunbərpaedicilər barədə əhalinin maarifləndirilməsi mövzusunda xaricdə nüfuzlu jurnalda məqalə nəşr etdirmiş və kütləvi informasiya vasitəsitələri ilə xalqa faydalı məsləhətlər vermişdir.
Səyyarə İbadullayeva Azərbaycan Respublikasının Prezidenti yanında Elmin İnkişafı Fondunun 2010-cu il 1-ci müsabiqəsinin "Qırmızı kitab"ın hazırlanması ilə bağlı (EİF-2010–1(1)- 40/26–3) və 2011-ci ildən " (This project is funded by Norwegian Ministry of Foreign Affairs) beynəlxalq layihənin iştirakçısıdır.
2011-ci ildə AMEA Botanika İnstutunda keçirilən "Faydalı bitkilərdən istifadənin aktual problemləri" mövzusunda Beynəlxalq konfransın ideyaçısı və təşkilatçısı olmuşdur.
Elmi əsərləri
Səyyarə İbadullayeva 250-yə qədər elmi əsərin, o cümlədən, 15 kitabın və 100-ə qədəri xaricdə çap olunmuş elmi məqalənin müəllifidir.
Fazıl Say
Fazıl Say — Türk klassik musiqi pianoçusu və bəstəkarı.
Uşaqlıq və təhsil
1970-ci il yanvarın 14-də Ankarada anadan olub. Atası yazıçı, ədəbiyyatşünas və musiqişünas Əhməd Say, anası isə əczaçı Gürgün Saydır. Eyni adı daşıdığı babası Fazıl Say, Roza Lüksemburqun Spartakusbund müqavimət komandasında idi. Onun 4 yaşı olanda atası ilə anası boşanıb. Dodaq və damaq yarığı ilə doğulan Say, körpəlik dönəmində əməliyyata alındı və dodaq yarığı tikildi. Həkiminin nəfəs alətində ifa etmək üzrə tövsiyəsi ilə melodika çalmağa başladı.
Dörd yaşında fortepiano çalmağa başlayan Say, Ankara Dövlət Konservatoriyasının İstedadlı Uşaqlar üçün Xüsusi Statusda təhsil alıb və 1987-ci ildə konservatoriyanın fortepiano və bəstəkarlıq bölmələrini bitirib. Almaniya təqaüdü ilə Düsseldorf Musiqi Məktəbində təhsilini davam etdirib. 1991-ci ildə konsert solisti diplomu alıb və 1992-ci ildə Berlin Dizayn İncəsənət və Musiqi Akademiyasında fortepiano və kamera musiqisi müəllimi vəzifəsinə təyin edilib.
Karyera
23 aprel 1979-cu ildə Müjdət Gezen, Sezən Aksu və Erol Evgin kimi adların qonaq olduğu uşaq şənlik proqramında öz bəstəsini ifa edərək səhnə və televiziyada debüt etdi. 1994-cü ildə Avropanın Gənc Konsert Solistləri müsabiqəsində birinci yeri qazanan Say, konsert karyerasına 1995-ci ildə Nyu Yorkda keçirilən qitələrarası müsabiqənin qalibi olmaqla başlayıb. Digər tərəfdən oratoriyalar, fortepiano konsertləri, müxtəlif formalarda orkestr, kamera musiqisi və fortepiano əsərləri, səs və fortepiano üçün mahnılar bəstələməyə başladı. Bu əsərlər arasında Nazım və Mətin Altıox mərsiyəsi adlı oratoriyalar, 4 fortepiano konserti, Sürix Universitetinin sifarişi ilə Albert Eynşteynin xatirəsinə yazılmış orkestr əsəri və Vyanada Volfqanq Amadey Motsartın 250 illik yubileyində qeyd etmə komitəsinin sifarişi ilə bəstələnmiş Patara balet musiqisi var.
Fazil Say karyerası ərzində Nyu-York Filarmoniyası, Sankt-Peterburq Filarmoniyası, Amsterdam Konsertgebouw, Vyana Filarmoniyası, Çexiya Filarmoniyası, İsrail Filarmoniyası, Fransa Milli Orkestri, Tokio Simfoniyası kimi orkestrlərlə konsertlər verib. 2007-ci il Florensiya Festivalının bağlanış konsertində o, Zubin Mehtanın idarə etdiyi Florensiya Orkestri ilə açıq havada iyirmi min adamın izlədiyi konsert təqdim etdi. Həmin ildə Montrö Caz Festivalında fortepiano münsiflər heyətinin sədrliyini icra edən Sayın, türk saz şairi Aşıq Veysəlin "Qara torpaq" xalq mahnısından ilhamlanaraq bəstələdiyi piano parçası da daxil olmaqla eyni adlı CD, ABŞ-da Billboard hit-paradlarında 6-cı yerə yüksəldi. 2008-ci il istehsalı olan Sivas — 93 teatr tamaşasının musiqiləri də sənətçiyə məxsusdur.
NGC 2318
NGC 2318, Yeni Baş Kataloqda qeydə alınmış açıq ulduz topasıdır. Göy üzündə Böyük Köpək bürcü istiqamətində yerləşir. OCL tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Qışlaq-i Hacınəsi (Pərsabad)
Əhalisi
Kənddə 2006-cı il siyahıya alınmaya görə 135 nəfər yaşayır (19 ailə).
Niyazi İbrahimov
Niyazi İbrahimov — Azərbaycan dövlət xadimi. O, Milli Azadlıq Hərəkatının fəalı, "Müsavat" təşkilatının ilk rəhbər heyətinin üzvü, Azərbaycan Xalq Cəbhəsinin sədr müavini və məlumat departamentinin rəhbəri, Azərbaycan Prezidentinin səlahiyyətlərinin icraçısı İsa Qəmbərin baş köməkçisi, Azərbaycan Prezidenti Əbülfəz Elçibəyin mətbuat katibi olmuşdur.
Həyatı
Niyazi İbrahimov Milli Azadlıq Hərəkatında fəal olmuşdur. O, 1989-cu ildə "Müsavat" təşkilatına qoşulmuş, ilk rəhbər heyətdə olmuşdur. İbrahimov sonradan Azərbaycan Xalq Cəbhəsinə (AXC) qoşulmuşdur. O, bu dövrdə AXC-nin sədr müavini və məlumat departamentinin rəhbəri vəzifələrini daşımışdır.
İbrahimov Azərbaycan Prezidentinin səlahiyyətlərinin icraçısı İsa Qəmbərin baş köməkçisi olmuş, dostluq münasibəti qurduğu Əbülfəz Elçibəyin prezidentliyi dövründə onun mətbuat katibi olmuşdur. Buna baxmayaraq o, 1993-cü ildə daxili işlər naziri İsgəndər Həmidovun vəzifədə olduğu dövrdə etdiyi hərəkətlərinə və ümumilikdə AXC hökumətində korrupsiya ilə bağlı xəbərlərdən narahat olduğu üçün istefa vermişdir.
Niyazi İbrahimov sonradan Almaniyaya mühacirət etmişdir. O, burada azərbaycanlı müxaliflər ilə birlikdə yaşayır.
Maskalı beşlər intiqam arxasında (film, 2005)
Maskalı beşlər intiqam arxasında (türk. Maskalı Beşler İntikam Peşinde) — 2005-ci il istehsalı Türkiyə komediya filmi.
Sevil İbrahimova
İbrahimova Sevil Həsənağa qızı — rejissor.
Həyatı
Sevil İbrahimova 1955-ci ildə Bakı şəhərində anadan olmuşdur. 1972-ci ildə Azərbaycan Dövlət İncəsənət İnstitutunun rejissorluq fakültəsinə daxil olmuş, 1977-ci ildə həmin ali təhsil ocağını bitirmişdir. Əmək fəaliyyətinə 1976-cı ildə Azərbaycan Dövlət Televiziya və Radio Verilişləri Komitəsində rejissor köməkçisi kimi başlamış, sonralar ikinci rejissor və quruluşçu rejissor olmuşdur.
Bleyk Klark
Bleyk Klark (, 2 fevral 1946, Corciya, ABŞ) amerikalı aktyor.
Anadır rayonu
Anadır rayonu — Rusiya Federasiyası, Çukotka muxtar dairəsi tərkibindəki inzibati ərazi vahidi. İnzibati mərkəzi Anadır şəhəridir (rayonun tərkibinə daxil deyil).
Tarixi
Anadır rayonunda aşkar edilmiş bir neçə qədim yaşayış yerində aparılan qazıntılar bu yerlərdə ilk insanların erkən neolit ​​dövrünə təsadüf etdiyini göstərir.
1649-cu ildə səyyah Semyon Dejnev indiki Markovo kəndinin yaxınlığında qurulmuş qışlama yerində Anadır istinadgahının tikintisinə başladı. Kamçatka və ora gedən dəniz yolu kəşf edilməmişdən əvvəl Anadır istinadgahı xüsusi rol oynayırdı. Ancaq 1766-cı ildə İmperatriça II Yekaterinanın fərmanı ilə Anadır istinadgahı ləğv edilir. Bu proses 1771-ci ildə baş verir. 100 ildən sonra mərkəzi Morkovo olan Anadır dairəsi təşkil edilir. Dairənin ərazisinə təxminən müasir Anadır, Çukotka, Provideniya, İultinski və qismən Bilibino rayonlarının ərazisini daxil idi. Rayonun ilk başçısı Leonid Qrineveski idi. 1909-cu ildə Kamçatka vilayəti təşkil olundu və Anadır qəzası onun tərkibinə daxil edildi. 1930-cu ildə Çukotka Milli Dairəsinin yaranması ilə əlaqədar olaraq Markovski rayonu Anadir rayonundan ayrıldı. Sonradan Markovski rayonu yenidən Anadır ilə birləşdirildi və cənub hissəsində yeni, Berinq rayonu təşkil edildi.
Qəzanın mərkəzi əvvəlcə Novo-Mariinsk (Anadır) idi. 1930-cu illərin ortalarında mərkəz Ust-Belaya kəndinə köçürüldü, sonra yenidən Anadıra qaytarıldı. Müharibədən sonra rayonun mərkəzi Kombinat kəndi idi (1960-cı illərdə Şaxtyorski adlandırılmışdır). 1974-cü ildə rayon mərkəzi yenidən Anadıra köçürüldü. 1992-ci ildə rayonun mərkəzi şəhər tipli Uqolnıe Kopi Qqəsəbəsi idi.
30 may 2008-ci ildə Çukotka Muxtar Dairəsinin 41-OZ saylı qanunu ilə Anadır və Berinq rayonları mərkəzi Uqolnıe Kopi qəsəbəsi olmaqla Sentralnaya rayonunda birləşdirildi.
18 noyabr 2008-ci il tarixində Çukotka Muxtar Dairəsi 145-OZ qanununa əsasən Sentralnaya rayonunun adı Anadır rayonu olaraq dəyişdirildi. Uqolnıe Kopi qəsəbəsindən başqa Anadır rayonu ərazisinə başqa bir şəhər tipli qəsəbə (Berinq q) və 11 kənd yaşayış məntəqəsi daxildir.
Çukotka Muxtar Dairəsinin 26 may 2011-ci il tarixli 44-OZ nömrəli qanunu ilə Berinq rayonu inzibati ərazi vahidi olaraq ləğv edildi və ərazisi Anadır rayonu inzibati-ərazi vahidliyə birləşdirildi.
Çukotka Muxtar Dairəsinin 24 Noyabr 2008-ci il tarixli 148-OZ "Çukotka Muxtar Dairəsinin Anadır rayonundakı vahidlərin vəziyyəti, sərhədləri və inzibati mərkəzləri haqqında" Qanununa uyğun olaraq, Anadır şəhəri Anadır rayonunun inzibati mərkəzi olaraq dəyişdirildi.
Nəqliyyat
Yanacaq, ərzaq, avadanlıq və bölgə kəndlərinin həyatı üçün lazım olan hər şey, Anadır limanı üzərindən yay naviqasiyası zamanı dənizdən ölkənin digər bölgələrindən gətirilir.
Rayonun hava qapısı Ugolnı beynəlxalq hava limanıdır. Hava limnaı isə Çukotkanın bütün yaşayış məntəqələri ilə müntəzəm əlaqə qurulur.
Seysmik aktivlik
Seysmoloji monitorinqə görə Anadır rayonu ərazisində 6 bal, cənub hissəsində 8 bal gücündə zəlzələlərin olması mümkündür. Lakin bütün instrumental müşahidələr tarixində (1928-ci ildən bəri), 7 baldan yuxarı zəlzələlər qeydə alınmamışdır.
Təbiətin qorunması
1974-cü ildən etibarən ümumi sahəsi 415.5 min ha olan Ust-Tanyurerski regional təbiət qoruğu fəaliyyət göstərir.
Rüstəm Muradov
Rüstəm Usmanoviç Muradov (21 mart 1973, Çinar, Dərbənd rayonu, Dağıstan MSSR, RSFSR, SSRİ) — rusiyalı hərbi xadim. 25 dekabr 2018-ci ildən 9 saylı Cənub Hərbi Dairə Komandirinin müavini, general-polkovnik (2023). Rusiya Federasiyasının Qəhrəmanı (28.12.2017).
Həyatı
Rüstəm Usmanoviç Muradov 21 mart 1973-cü ildə Dərbənd rayonunun Çinar kəndində anadan olub. Əslən Dağıstanın Tabasaran rayonunun Xanak kəndindəndir. Milliyətcə tabasarandır. Atası Usman, anası Umijatdır. Atası 1966-cı ildə Cənubi Dağıstanda zəlzələdən sonra Tabasaran rayonundan Çinara köçmüşdür. Burada ailə qurmuşdur. Ailənin üç oğlu var. Rüstəm əvvəlcə Çinar orta məktəbində, sonra Mahaçqaladakı 16 saylı məktəbdə təhsil alıb.
Kazan Suvorov hərbi məktəbinin məzunudur. Daha sonra Novoçerkasskdakı kursantlar məktəbini bitirib. 1990-cı ildən bəri hərbi xidmətdədir. Fərqlənmə ilə S.M. Kirov adına Leninqrad Ali Birləşdirilmiş Silahlı Qüvvələrin Komandanlığı Məktəbini (1995), Birləşmiş Silahlı Qüvvələrin Akademiyasını və Rusiya Federasiyası Silahlı Qüvvələri Baş Qərargahının Hərbi Akademiyasını (2015) bitirib.
Hərbi karyerası
250px|thumb|right|[[Vladimir Putin və Rüstəm Muradov Rusiya Federasiyasının Qəhrəmanı Qızıl Ulduzunu təqdim etmə marasimi, 2017-ci il 28 dekabr.]] Hər iki Çeçen müharibəsində iştirak etmişdir. Birinci Çeçenistan müharibəsi zamanı 1996-cı ildə Verxnıy Çentoroy kəndi və ikinci çeçen müharibəsində 2000-ci ildə general-mayor Vladimir Şamanovun rəhbərliyi altında Aslan Masxadovun Datoi şəhərindəki qərargahının ələ keçirmək əməliyyatlarında iştirak edib. İki Cəsarət ordeni ilə mükafatlandırılıb.
Muradovun Yelan mərkəzinə təyin edilməsi Ural çağırışçılarının müşahidəçilərin və onların analarının sevincinə səbəb olub. Onlar qarnizondakı vəziyyətin tez bir zamanda düzəldilməsinə ümid ediblər, çünki çox vaxt qarnizonda qalmaqal yaşanıb. Muradovun işçilərinin ifadələrinə görə, rəis özü tabeliyində olanlarla birgə işləyir, asayişi diqqətlə izləyir və hətta zabitləri adi əsgərlər üçün meyvə almağa məcbur edirmiş.
2014-cü ildən 2017-ci ilədək Muradov 41-ci Ordu Rəisinin birinci müavini və Baş qərargah rəisi işləyib. 2016-cı ildə Donbasdakı atəşkəs məsələlərinə nəzarət və koordinasiya və demarkasiya xəttinin sabitləşdirilməsi mərkəzində Rusiyanın nümayəndəsi olub.
Muradov 5 mart 2016-cı il tarixində Yasinovataya qəsəbəsi yaxınlığında təxminən 20 dəqiqə ərzində RPG, zenit silahları, ağır pulemyotlardan 4 əl atəşə tutulub. .
25 dekabr 2018-ci ildən 9 saylı Cənub Hərbi Dairə Komandanının müavinidir.
2020-ci il fevralın 20-də Rusiya prezidentinin sərəncamı ilə Rüstəm Muradova general-leytenant hərbi rütbəsi verilmişdir.
2020-сi il noyabrın 11-dən 2021-ci il sentyabrın 9-dək Dağlıq Qarabağdakı Rusiya sülhməramlı kontingentinin komandanı olmuşdur.
Rusiya-Ukrayna müharibəsində (2022)"Vostok" qoşun dəstəsinə komandanlıq edir.
Təhsil kitabı
Əbülhəsən Bəhmənyarın şəxsi kitabxanası olmuşdur. Kitabxanada əsas yeri onun öz əsərləri tuturdu. Bu kitablardan "Təhsil kitabı", "Məntiqə dair zinət kitabı", "Gözəllik və səadət kitabı", "Metafizika elminin mövzusu", "Mövcudatın mərtəbələrinə dair traktat" və s. göstərmək olar.
"Təhsil kitabı" müəllifinə nəinki Azərbaycanda, hətta bütün dünyada böyük şöhrət qazandırmışdır. Əsərin həcmi 900 səhifədir. Əsər ərəb və fars dillərinə tərcümə edilmişdir. Fars nüsxələrindən biri Özbəkistanda Biruni adına Şərqşünaslıq İnstitutunda, bir nüsxəsi isə İranda Milli Şura Məclisinin (MŞM) kitabxanasında saxlanılır. Ərəbcə əlyazma nüsxələri dünyanın bir sıra şəhərlərinin: Beyrut, İstanbul, Qahirə, London, Vatikan kitabxana və universitetlərində saxlanılır. Səkkiz əsr əlyazma halında olan bu kitab ilk dəfə 1971-ci ildə Tehranda ərəb dilində nəşr olunmuşdur.
Robert Rodriges
Robert Anthony Rodríguez, Meksikalı-Amerikan yazar, prodüser, musiqiçi və film rejissoru. Aşağı büdcəli müstəqil və çox sürətli Hollywood standartlarında film ediləcəyini göstərmişdir. İlk filmləri Texas və Meksikada nümayiş olunmuş və çox maraq görmüştür.Ayrıca ən aşağı büdcə ilə 1 milyon dollar məbləgi keçməyi bacararaq dünya rekordu qırmış və Ginnesin rekordlar kitabına keçmişdir. (7000 $ ilə Gitarım və Silahım' adlı filmi çəkmiş, və bu film 2.040.920 $ qazanc əldə etmişdir.
Həyatı
Rodriguez film ilə maraqlanmağa 7 yaşında Videoçu olan atasının yeni satın aldığı VCR video çarxları ilə başlayır. Qardaşları və qohumlarının iştirak etdiyi ilk qısa filmlərini bu video ilə çəkirdi.
St.Anthony Katolik High School məktəbinə daxil olduğunda Rodriguez məktəbin futbol komandasının filmini hazırlamaqla işə başladı.
Özbəkistan SSR Konstitusiyası (1978)
Özbəkistan SSR Konstitusiyası — 19 aprel 1978-ci ildə Özbəkistan Ali Sovetinin növbədənkənar sessiyasında qəbul edilmişdir. Özbəkistanın 1978-ci il Konstitusiyası 11 hissədən ibarətdir və 21 fəsildə bölünür.
Maddələr
Maddə 1. Özbəkistan Respublikası, fəhlələrin, kəndlilərin və ziyalıların, ölkənin bütün millətlərinin və millətlərinin işçilərinin iradəsini və mənafelərini ifadə edən sosialist bir dövlətdir.
- Maddə 2:
Bütün hakimiyyət Özbəkistan Respublikasının xalqına məxsusdur. Xalq dövlət hakimiyyətini Özbəkistan Respublikasının siyasi əsasını təşkil edən Xalq Deputatları Şurası vasitəsi ilə həyata keçirir. Bütün digər dövlət qurumları Xalq Deputatları Sovetinin nəzarəti altındadır və hesabat verirlər.
- Maddə 3: Sovet dövlətinin təşkili və fəaliyyəti demokratik mərkəzçilik prinsipinə uyğundur: yuxarıdan aşağıya doğru bütün dövlət orqanlarının seçilməsi və xalq qarşısında hesabat verməsi və yuxarı orqanların bütün qərarlarının aşağı səviyyələrin qərarları ilə əlaqələndirilməsi. Demokratik mərkəzçilik mərkəzi rəhbərliyi yerli təşəbbüs və yerli yaradıcılıqla, hər bir dövlət orqanı və vəzifəli şəxsin işinə görə məsuliyyəti ilə birləşdirir.
- Maddə 4:
Sovet dövləti və bütün orqanları sosialist qanunlar əsasında fəaliyyət göstərir, asayişin, cəmiyyətin mənafelərinin, vətəndaşların hüquq və azadlıqlarının qorunmasını təmin edir. Dövlət və ictimai təşkilatlar və vəzifəli şəxslər SSRİ Konstitusiyasına, Özbəkistan Respublikasının Konstitusiyasına və SSRİ qanunlarına riayət etməyə borcludurlar. Maddə 5: Ən vacib dövlət məsələləri ictimai müzakirəyə çıxarılır və xalq səsverməsinə (referenduma) çıxarılır.
- Maddə 6:
Sovet cəmiyyətinin aparıcı və istiqamətləndirici qüvvəsi, siyasi sisteminin, dövlət idarəçiliyinin və ictimai təşkilatların özəyi Sovet İttifaqı Kommunist Partiyasıdır. KPSS xalq üçün mövcuddur və xalqa xidmət edir Marksizm-leninizmlə silahlanmış Kommunist Partiyası cəmiyyətin inkişafının ümumi perspektivlərini, SSRİ-nin daxili və xarici siyasətinin gedişatını müəyyənləşdirir, sovet xalqının böyük yaradıcılıq işini istiqamətləndirir, fəaliyyətinə planlı, elmi əsaslandırılmış xarakter verir. kommunizmin qələbəsi uğrunda apardığı mübarizə. Partiya boyu təşkilatlar SSRİ Konstitusiyası çərçivəsində fəaliyyət göstərir.
Qışlaq-i Qəhrəmanlı (Pərsabad)
Qışlaq-i Qəhrəmanlı — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 125 nəfər yaşayır (27 ailə).
Özbəkistan SSR Konstitusiyası (1978)
Maddələr
- Maddə 8: Kollektivlər dövlət və ictimai işlərin müzakirəsində və həllində, istehsalın planlaşdırılması və sosial inkişafda, kadrların hazırlanmasında və yerləşdirilməsində, müəssisə və müəssisələrin idarə olunması məsələlərinin müzakirəsi və həllində, yaşayış və iş şəraitinin yaxşılaşdırılmasında iştirak edirlər, istehsalın inkişafına, sosial və mədəni fəaliyyətlərə və maddi təşviqlərə ayrılan vəsaitlərdən istifadə etmək. Əmək kollektivləri sosialist rəqabəti, qabaqcıl təcrübənin yayılmasını təşviq edir, əmək intizamını gücləndirir, üzvlərini kommunist əxlaq ruhunda tərbiyə edir, siyasi şüurunun, mədəniyyətinin və peşə hazırlığının yüksəldilməsinə qayğı göstərir.
- Maddə 9: Sovet cəmiyyətinin siyasi sisteminin inkişafının əsas istiqaməti sosialist demokratiyanın genişləndirilməsi, vətəndaşların dövlət və cəmiyyət işlərində daha fəal iştirakı, dövlət aparatının təkmilləşdirilməsi, ictimai təşkilatların fəaliyyətinin artırılması, nəzarətin gücləndirilməsi, ictimai həyatın tənzimləyici bazasının gücləndirilməsi, daha çox açıqlıq, ictimai fikrə davamlı cavab vermək.
-Fəsil 2 - İqtisadi Sistem
- Maddə 11:
Dövlət mülkiyyəti bütün sovet xalqının ümumi mülkiyyətidir, sosialist mülkiyyətinin əsas formasıdır. Torpaqlar, onun mineralları, suları və meşələri dövlətin müstəsna mülkiyyətindədir. Dövlət sənayedə, inşaatda və kənd təsərrüfatında, nəqliyyat və rabitə, bankçılıqda əsas istehsal vasitələrinə, dövlət ticarəti, kommunal və digər müəssisələr tərəfindən təşkil olunan əmlaka, əsas şəhər mənzil fonduna və şəhər iqtisadiyyatının vəzifələrini yerinə yetirmək üçün lazım olan digər əmlaka sahibdir. dövlət. - Maddə 12:
Vakanda
Vakanda — Marvel Comics tərəfindən nəşr olunan Amerika komikslərində görünən uydurma ölkə. Həmin ölkənin Şərqi Afrikada mövcud olduğu təsvir olunur. Saxaradan cənubda yerləşən Qara Afrikada yerləşir və super qəhrəman Qara Panteranın evidir. Vakanda ilk dəfə Fantastic Four #52-də (iyul 1966) göründü və Sten Li və Cek Kirbi tərəfindən yaradılmışdır.
Vakanda komikslərdə və müxtəlif media uyğunlaşmalarında, məsələn, Marvel Kinematoqrafiya Kainatında, planetin texnoloji cəhətdən ən inkişaf etmiş milləti kimi təsvir edilmişdir.
Yerləşməsi
Bəzi mənbələr Vakandanı Tanzaniyanın bir qədər şimalında və məhz Ruandada yerləşdirir, digərləri isə – məsələn, Marvel Atlas #2  – onu Turkana gölünün şimal ucunda, Cənubi Sudan, Uqanda, Keniya və Efiopiya arasında (Azaniya, Kənan və Narobiya və bu kimi uydurma ölkələrlə əhatə olunmuş) göstərir.
Vakanda yazıçı Ta-Nehisi Koutsun son hekayələrində Viktoriya gölündə, Mohannda, Kənan, Azaniya və Niqanda digər uydurma xalqların yaxınlığında yerləşir. Bu, real həyatda daha çox Konqo Demokratik Respublikasının şərq yarısına uyğun gəlir.
Birnin Zana Vakanda ərazisində yerləşir. Bəziləri onu ağıllı şəhər hesab edirlər.
Adxokratiya
Adxokratiya — funksiyalara görə qruplaşdırılmış, ixtisaslaşmış çoxşaxəli komandaların işlədiyi rəsmi bir quruluşun olmaması ilə təyin olunan çevik, uyğunlaşa bilən və qeyri-rəsmi bir təşkilat formasıdır. bürokratiyanın əksinə işləyir. Termin ilk dəfə 1968-ci ildə Uorren Bennis tərəfindən yazdığı Müvəqqəti Cəmiyyət kitabında irəli sürüldü, sonradan 1970-ci ildə Olvin Toffler tərəfindən yazılan Gələcəyin şoku kitabında istifadəsi ilə populyarlaşdı və o vaxtdan bəri təşkilatların (xüsusilə də onlayn təşkilatların) idarə edilməsi nəzəriyyəsində tez-tez istifadə olunmağa başladı. Konsepsiya Henry Mintzberq kimi akademiklər tərəfindən daha da inkişaf etdirilmişdir.
Adxokratiya qeyri-sabitliyə və kortəbiiliyə əsaslanan adaptiv, yaradıcı və çevik inteqrativ davranışla xarakterizə olunur. Bu xüsusiyyətlərin, adxokratiyanın yeni fikirlərə daha açıq olduğu halda, ənənəvi bürokratik təşkilatlardan daha sürətli reaksiya verməsinə imkan verdiyinə inanılır.
Resentiment
Fəlsəfə və psixologiyada resentiment inciklik və ya düşmənçiliyin formalarından biri hesab edilir. Bu konsepsiya 19-cu əsrin bəzi mütəfəkkirlərini, xüsusən də Fridrix Nitsşeni xüsusilə maraqlandırırdı. Onların fikrinə görə, nifrət insanın məyusluğunun səbəbi kimi müəyyən etdiyi obyektə qarşı yönəlmiş düşmənçilik hissidir, yəni məyusluğuna görə günahın təyin edilməsidir. Zəiflik, aşağılıq kompleksi və ya bunu yaradan "səbəb" qarşısında qısqanclıq hissini formalaşdırır. Bu dəyər sistemi daha sonra paxıllıq mənbəyini obyektiv cəhətdən "aşağı" hesab edərək öz zəif tərəflərinə haqq qazandırmaq vasitəsi kimi istifadə olunur, küsmüş şəxsin öz etibarsızlıqlarını və qüsurlarını aradan qaldırmasına mane olan müdafiə mexanizmi kimi xidmət edir. Eqo özünü günahdan qorumaq üçün düşmən yaradır. Bu psioxoloji fenomenin məzmunu aşağıdakı el məsəlində obrazlı şəkildə ifadə olunmuşdur: "Pişiyin əli ətə çatmayanda, deyir; ət iylənib".
Tarix
Resentiment anlayış kimi Fridrix Nitsşenin əsərlərində populyarlıq qazanmışdır. Volter Kaufmanın fikrincə Nitşe tərəfindən bu termindən istifadə etməsinin səbəblərindən biri alman dilində müvafiq ekvivalent terminin olmamasıdır. Bu termin onun " ağa-qul " sualının psixologiyası və nəticədə əxlaqın doğulması ilə bağlı fikirlərinin əsas hissəsini təşkil edir. Resentiment anlayışının əsas inkişafı Nitsşenin "Əxlaqın Genealogiyası haqqında" kitabında ifadə edilmişdir.
Hal-hazırda psixologiya və ekzistensializmdə geniş istifadə olunan bir termin kimi böyük əhəmiyyət kəsb edən resentiment, şəxsiyyətlərin, əxlaqi çərçivələrin və dəyər sistemlərinin yaradılması üçün təsirli qüvvə kimi baxılır.
""
Telman Həsənli
Telman Rafiq oğlu Həsənli (3 mart 1998; Bağbanlar, Biləsuvar rayonu, Azərbaycan — 18 oktyabr 2020; Zəngilan rayonu, Azərbaycan) — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Telman Həsənli 1998-ci ilin martın 3-də Bağbanlar kəndində anadan olub. 2018-ci ildə ordu sıralarında həqiqi hərbi xidmətini başa vurduqdan sonra ayrilmayib.
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Telman Həsənli ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Telman Həsənli ölümündən sonra "Xocavəndin azad olunmasına görə" medalı ilə təltif edildi.
Qarum
thumb|right|200px|Qarumun saxlanılması üçün [[küp. ]] Qarum - Qədim Romada yeməklərin dadlandırılması üçün istifadə edilmiş yemək sousu. Balıq sousu olaraq bilinən qarumun cinsi aktivliyi yüksəldən afrodizyak tərkibli olduğu ehtimal edilməkdədir. Qədim Romada daha geniş yayılmasına baxmayaraq, qarumdan Qədim Yunanıstanda da istifadə edilmişdir. Əsasən tuna və ilan balqılarının daxili orqanlarının duzlanması ilə hazırlanan qaruma şərab, sirkə, qara istiot, yağ və duz kimi əlavələr edilirdi. Qarum təkcə yeməklərin hazırlanmasında yox eyni zamanda dərman və dərinin cavan saxlanılması üçündə istifadə edilmişdir.
Telman Həsənli
Hərbi xidməti
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət və fədakarlıq göstərdiyinə, habelə təşəbbüskar və qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Telman Həsənli ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Telman Həsənli ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Telman Həsənli ölümündən sonra "Füzulinin azad olunmasına görə" medalı ilə təltif edildi.
Salahi Sonyel
Salahi Ramadan Sonyel — Kiprli Türkiyə tarixçisi. O, Britaniya arxivlərindəki işləri ilə tanınır. Sonyel Türkiyə tarixi ilə bağlı işlərinə görə Türkiyə Respublikasının "Şərəf" medalı ilə təltif edilmişdir.
Voevodinada slovaklar
thumb|200px|Voevodinada slovak festivalı Voevodinada slovaklar — böyük bir milli azlıqdır və muxtar bölgənin serb və macarlardan sonra üçüncü ən böyük etnik qrupudur. 2011-ci il siyahıyaalmasına görə Voevodinadakı slovakların sayı 50 321 nəfər və ya Voevodina əhalisinin 2,61% -i olmuşdur. Slovaklar rəsmi olaraq milli azlıq olaraq tanınıb, slovak dili Voevodinada rəsmi dildir. Onların təhsil, mədəniyyət və informasiya sahəsindəki hüquqları rəsmi olaraq qorunur. Katolik olan əksər etnik slovaklardan fərqli olaraq, Voevodina slovaklarının əksəriyyəti protestantlardır (evangelistlər).
Tarixi
Voevodinanın indiki slovakları 18-19-cu əsrlərdə müasir Slovakiya ərazisindən köç edənlərin nəsilləridir. Tatralardan gələn ilk məskunlar VI Karlın hakimiyyəti dövründə Baçkaya köçdülər. 1720-ci ildə Bayşa ətrafına, təxminən 1740-ci ildə Baçi-Petrovasa yerləşdilər və Mariya Tereza dövründə Bezdana yerləşdilər. Bəziləri sonradan Sremə köçür. 1760-cı ildə 120 slovak ailəsi Selençada məskunlaşdı, sonradan bir çoxu Stara Pazova köçdü.
XVII əsrin sonlarında slovaklar Qlogan, Baçka Topol, Banatska-Palanka, Novi Slankamen, Baçka-Palanka, Aradas və Eşka və Vojvodinanın digər kəndlərində məskunlaşdılar. 19-cu əsrin əvvəllərində slovaklar Kovaçis, Padina, Çoke və Banatski Dvorda məskunlaşdı. 1880-ci il siyahıyaalmasına görə slovakların sayı 43.318 nəfər idi və onlar müasir Voevodinada altıncı böyük etnik qrup idi. Birinci Dünya müharibəsinin sonuna qədər bir çox slovak macarlaşmaya məruz qaldı. 2011-ci il siyahıyaalmasına görə, slovakların sayı 52.570 nəfər olur. Onlar Voevodinanın üçüncü ən böyük etnik qrupudur.
Fransalı Madlen
Valualı Medlin (d. 10 avqust 1520 - ö. 7 iyul 1537) — Şotlandiya kralı V Ceymsin ilk xanımı, Şotlandiya kraliçası. O, Fransa kralı I Fransisk və xanımı Fransalı Klaudyenin qızıdır. Evliliyi 1517-ci ildə bağlanan Şotlandiya-Fransa sülhünə əsasən baş tutdu. Ancaq Medlinin doğuşdan bəri səhhəti yaxşı deyildi və toydan yalnız 6 ay sonra vəfat etdi. Bu səbəblə Şotlandiyanın Yay kraliçası olaraq anılır.
Voevodinada slovaklar
14-cü zərbə briqadası
Yuqoslaviya Xalq Azadlıq Ordusunun 14-cü Voevodina zərbə briqadası, 1-ci Slovak briqadası kimi də tanınır. 11 noyabr 1944-cü ildə Voevodina slovaklarından formalaşdırılmışdır. 51-ci Voevodina Diviziyasının bir hissəsi olur. Gücü 1800 nəfər olan 3 batalyondan ibarət idi. 4-cü batalyon qurulduqdan sonra noyabr ayının ortalarında sayı 2500 nəfərə yüksəlir.
Fransalı Madlen
Uşaqlıq illəri
Medlin 10 avqust 1520-ci ildə Sen-Jermen-an-Le sarayında Fransa kralı I Fransisk və xanımı Fransalı Klaudyenin üçüncü qızı olaraq dünyaya gəldi. Olduqca çəlimsiz bir uşaq olan Medlin həssas olan səhhətinin pozulmaması üçün daha mülayim iqlimi olan cənub torpaqlarına göndərildi. Burada anası və bacısı Valualı Marqarita ilə birlikdə bibisi Navarra kraliçası Anqulemli Marqaritanın yanında qaldı. 4 yaşında ikən anası vəfat etdi və 2 bacı bibilərinin himayəsinə verildi. Ancaq 1530-cu ildə atası Avstriyalı Elyanora ilə evləndi və 2 bacı Parisə gətirilərək ögey analarının himayəsinə verildi. 16 yaşının tamam olduğu 1536-cı ildə vərəm xəstəliyinə tutulduğu məlum oldu.
Şotlandiya kraliçası kimi
Medlinin doğumundan 3 il öncə Şotlandiya və Fransa krallığı arasında İngiltərəyə qarşı ittifaq qurulmuşdu. Azyaşlı Şotlandiya kralının fransız şahzadələrindən biriylə evlənməsi də bu ittifaq sazişində qeyd olunan maddələrdən biri idi. 1530-cu ilin aprelində Şotland kralının naibi Con Stüart 18 yaşlı kralla Medlinin nikahını planlaşdırmaq üzrə vəzifələndirildi və Parisə göndərildi. Ancaq Medlinin səhhətinin pis olması səbəbilə gənc kralın başqa bir fransız şahzadəsiylə - Fransa kralının uzaq qohumu olan Burbonlu Mariya ilə evləndirilməsinə qərar verildi.
Şotlandiya kralı V Ceyms yeni gəlin namizədiylə planlaşdırılan nikah sazişini imzaladı və 1536-cı ildə gələcək xanımıyla tanış olmaq üçün Fransaya gəldi. Ancaq Parisdə olduğu müddət ərzində ilk nişanlısı və Fransa kralının qızı olan Medlinə aşiq oldu. Bu səbəblə Burbonlu Mariya ilə olan nişanını pozdu və ilk nişanlısı olan Medlinlə evlənməyi tələb etdi. Fransa kralı I Fransisk Şotlandiyanın sərt iqliminin qızının həssas səhhətinə pis təsir edəcəyini bilirdi və bu səbəblə ilk başda bu evliliyə icazə vermədi. V Ceymsin və Valualı Medlinin bu evlilikdə təkid etməsinin ardından I Fransisk qızının evliliyinə könülsüzcə razılıq verdi. Cütlük 1 yanvar 1537-ci ildə Parisdə Notrdam kilsəsində evləndi.
I Fransisk qızına olduqca zəngin və Şotlandiyanın ehtiyac duyduğu bir cehiz bağışladı və bu cehizlə Şotlandiya xəzinəsi tamamilə doldu. Bağlanan nikah sazişinə görə, Medlin özünün və gələcək varislərinin Fransa taxtı üzərindəki bütün taxt hüququndan imtina etdi. Yenə sazişə görə, əgər V Ceyms xanımından öncə vəfat edərsə, Şotlandiyada ona təsis edilən bir çox mülk və gəlirləri ömrünün sonuna qədər əlindən alınmayacaqdı.
Mart ayında cütlük şimala doğru səyahətə çıxdı və La-Roş-Qiyon sarayında iqamət etdilər. Aylarla davam edən əyləncə və mərasimlərin ardından cütlük 1537-ci ilin mayında Fransadan Şotlandiyaya yola düşdü. Medlinin səhhəti bu səyahət boyunca pis idi və Şotlandiyaya çatanda daha da ağırlaşmışdı. 19 mayda Edinburqun şimalındakı Leyt limanına çatdılar. Ətraf bölgələrdən yeni kraliçanın gətirdiyi dəyərli əşyaları və böyük xidmətçi alayını görməyə gəldilər.
Sekvoyalar
—  aləminin  şöbəsinin  sinfinin  dəstəsinin  fəsiləsinə aid bitki yarımfəsiləsi.
Paleoarxey
Paleoarxey və ya Paleoarxey erası — Arxey eonunda era. 3600-3200 milyon il əvvəlləri əhatə etmişdir. Adı yunan dilində ""- qədim deməkdir. Qərbi Avstraliyada tapılan, 3,480 milyon yaşındakı fosilləşmiş bakteriyaların müəyyən edilmiş ən qədim həyat forması bu dövrə aiddir. İlk superqitə olan Vaalbara da bu dövrdə meydana gəlmişdir.
Bu dövrdə, təqribən 3.26 milyard il əvvəl Cənubi Afrika bölgəsinə təxminən 37-58 km eni olan bir böyük bir asteroid düşdü.
Argentina dənizi
Coğrafiyası
Argentina dənizi Atlantik okeanının cənub-qərb hissəsində yerləşmişdir və onun sahəsi 1,000,000 km² olmaqla dünyanın ən böyük dənizlərindən biridir. Orta dərinliyi 1205 m, ən dərin yeri isə 2224 m-dir.
PubChem
right|thumb|200x200px|PubChem loqosu
PubChem kimyəvi molekulların cəmləşdirildiyi məlumatlar bazasıdır. Sistem ABŞ Milli Səhiyyə Agentliyinin tabeliyində olan ABŞ Milli Tibb Kitabxanasının bir agentliyi olan Milli Biotexnologiya Mərkəzi tərəfindən idarə olunur. PubChem saytında yerləşdirilmiş məlumatları internet vasitəsilə əldə etmək mümkündür. Milyonlarla kimyəvi birləşmələrin strukturu və onların haqqında olan təsviri məlumatları aşağıdakı ünvandan əldə etmək mümkündür: FTP.
NGC 5218
NGC 5218, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. SBb/P tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Xarici keçidlər
NGC 5218
Əlahiddə Ümumqoşun Ordu
Əlahiddə Ümumqoşun Ordu — Azərbaycan Silahlı Qüvvələrinin Naxçıvan Muxtar Respublikasındakı xüsusi statuslu bölməsi.
Tarix
Naxçıvanda Azərbaycan milli ordusunun yaradılmasına ötən əsrin 90-cı illərində Azərbaycan prezidenti Heydər Əliyevin rəhbərliyi ilə Naxçıvanda başlanılmışdır. Heydər Əliyev Naxçıvan Muxtar Respublikası Ali Məclisinin Sədri seçiləndən cəmi ­ 4 gün sonra – 1991-ci il sentyabrın 7-də Naxçıvan Müdafiə Komitəsi yaradılmış, 1992-ci il sentyabrın ­ 19-da Naxçıvan Muxtar Respublikası Ali Məclisində “Naxçıvan Muxtar Respublikasının müdafiəsinin və sərhədlərinin qorunmasının təşkili haqqında” Qərar qəbul edilmişdir və Komitənin ilk sədri Elman Abbas oğlu Abbasov təyin edilmişdir.
Həmin ilin oktyabr ayının 9-da isə Naxçıvan şəhərində ilk hərbi parad keçirilmişdir. 1992-ci il sentyabrın 15-də Naxçıvan Muxtar Respublikası ərazisində ilk milli ordu qurumlarından biri olan N saylı əlahiddə gücləndirilmiş motoatıcı briqada təşkil edilmiş və Dövlət Müdafiə Komitəsinin bütün əmlakı N saylı hərbi hissəyə təhvil verilmişdir. Sonralar bu əsasda Azərbaycan Ordusunun V Ordu Korpusu yaradılmışdır.
Əlahiddə ümumqoşun ordusunun təşkili
Azərbaycan Respublikasının Prezidenti İlham Əliyevin “Azərbaycan Respublikası Müdafiə Nazirliyi haqqında Əsasnamənin təsdiq edilməsi barədə” 2013-cü il 18 dekabr tarixli Fərmanına əsasən, 5-ci Ordu Korpusunun əsasında Əlahiddə Ümumqoşun Ordusu yaradılmışdır.
14.05.2014-cü il tarixdən Əlahiddə Ümumqoşun Ordunun komandanı Kərəm Mustafayevdir.
Dinamo stadionu (Ufa)
«Dinamo» — Rusiya Federasiyası, Başqırdıstan Respublikasının paytaxtı Ufa şəhərində yerləşən futbol stadionu. Stadion Ufa şəhəri, Marl Marks küçəsi, 2 ünvanında yerləşir.
Tarixi
thumb|Dinamo stadionu Stadion keçmiş Uşakov parkı yerində inşa edilmişdir. Onun tkintisinə 1930-cu ildə başlanılmışdır. Rəsmi açılış isə 6 may 1936-cı ilə təsadüf edir. Sovet dönəmində stadionun adı dəfələrlə dəyişdirilmişdir. Adətən çətin tələffüz edilən adlar qoyulurdu. 2007-ci ildə stadionda «№ 3 tikinti tryesti» tərəfindən bərpa işləri aparılmışdır.
2009—2015-ci illərdə Ufa FK-nun ev oyunlarını keçirdiyi stadion olmuşdur. Klub hazırda isə ey oyunlarnı Neftyanik stadionunda keçirir. Yeni qurulan futbol klubu ilk addımlarını bu stadiondan atmışdır. Stadion həmçinin bir çox yerli yarışlar üçün əsas mərkəz rolunu oynamışdır. Stadionun sağ tərəfində Başqırd Dram Teatrı yerləşir.
Xüsusiyyətləri
Stadionun azarkeş tutumu 4500 nəfərdir. Stadion 100x69 m ölçülərə malikdir. Burada süni örtükdən istifadə edilir. Ancaq qızdırıcı sistemi yoxdur.
Arvidas Sabonis
thumbnail
Arvidas Romas Sabonis (Arvydas Romas Sabonis; 19 dekabr 1964-cü ildə Litva SSR-nin Kaunas şəhərində anadan olub) - məşhur litva və sovet basketbolçusu, SSRİ - yığması tərkibində olimpiya, Avropa və Dünya çempionu. SSRİ-nin Əməkdar idman ustasıdır (1985).
Erkən yaşlar
Arvidas Sabonis basketbolla 9 yaşında Kaunas basketbola məktəbində məşğul olmağa başlayır. Onun ilk məşqçisi Yuriy Fedorov olub. 1981-ci ildə Arvidas məktəb komandasının tərkibində məktəb olimpiadasının qalibi olur və "Jalqiris" (Kaunas) komandasının məşqçisi Vladas Qarastas tərəfindən kluba dəvət olunur. Elə həmin ildə SSRİ-nin yeniyetmə yığmasında o Avropa çempionu olur.
1981-ci ildə cəmi 16 yaşında Arvidas Sabonis (boyu 213 sm) "Jalqiris"in böyüklər komandasında "Kaleva" komandasına qarşı oyunda debüt edir və 14 xal toplayır. O "Jalqiris"i üç il dalbadal SSRİ çempionu olmağında əsas pay sahibi olur və La Gazetta dello Sport qazetinin versiyasına görə 1984 və 1985-ci ildı Avropada "İlin oyunçusu" seçilir.
Elə həmin ildəcə o ölkənin əsas yığmasından dəvət alır. SSRİ yığması 1982-ci ildəki Dünya Çempionatını finalda ABŞ yığmasımı 95-94 hesabı ilə məğlub edərək qazanır. Final matçında və çempionatın vacib oyunlarında baş məşqçi Aleksnadr Qomelskiy Sabonisin təcrübəsinin az olduğunu əsas gətirərək onu meydançaya buraxmır.
1984-cü ildə Moskva Olimpiadasına boykotu əsas gətirərək Los-Ancelesdəki Olimpiya oyunlarında iştirak imtina edir. 1985-ci ildə SSRİ yığması Ştutqartda Avropanın ən güclüsü olur. Finalda SSRİ basketbolçuları ÇSSR-i 120-89 hesabı ilə məğlub etdilər, Arvidas Sabonis isə Avropanın ən geclü oyunçusu seçilir.
1986-cı ildə yuqoslaviya "Sibona"sına qarşı matçda Arvidas axill vətərini zədələyir. Zədə ciddi olduğunda o müalicəni Moskvada almalı olur. SSRİ çempionatının ilk matçını Sabonissiz keçirən "Jalqiris" Moskva ÇSKA-sına məğlub olur. Litvalı idman rəhbərləri ölkənin idman rəhbərliyini inandıra bilir ki, Arvidas tam sağlamdır və oyunlarda iştirak edə bilər. Sabonisli "Jalqiris" növbəti iki oyunda ÇSKA-a qalib gəlir və SSRİ çempionluğunu qazanır. Lakin təxminən iki ay sonra yenə eyni zədə onu narahat etməyə başlayır.
Uzun müddət müalicə aldıqdan sonra o reabilitasiyanı ABŞ-da keçir. 1988-ci ilin avqustunda o vətənə qayıdır və Olimpiya oyunlarına hazırlığa başlayır. İl yarım basketboldan uzaq qalan Arvidas ilk matçına Seul Olimpiyada Oyunlarında Yuqoslaviya oyunda çıxır. SSRİ yığması Arvidasın bütün oyunu meydanda olmağına baxmayaraq məğlub olur. Lakin sonra komanda digər matçlarda qalib gələrək yarımfinala çıxır. Yarımfinalda ABŞ yığmasına 82-76 hesabı ilə qalib gələn SSRİ basketbolçuları finalda ilk oyundakı məğlubiyyətin revanşında Yuqoslaviya yığmasını məğlub edərək ikinci dəfə Olimpiya çempionu adını qazanırlar.
İspaniya dövrü
1989-cu ildə Sabonisə SSRİ-dən getməyə icazə verdilər. Amma o Portland Trail Blazzers ilə müqavilə bağlamaq əvəzinə ispaniya liqasına yollanır və orada 6 mövsüm keçirdir. 3 il ərzində Arvidas "Valyadolid" (1989-92) klubunda və 3 il "Real Madrid" (1992-95) klubunda keçirdir. Sabonisli Real Madrid iki dəfə (1993,1994) İspaniya çempionluğunu qazanır, 1995-ci ildə isə Avropa klub çempionatının qalibi olur.
1992-ci ildə Sabonis Barselona Olimpiya Oyunlarında Litva yığmasında çıxış edir. Litva yığması turnir ərzində iki dəfə məğlub oldu. İlkin mərhələdə Müstəqil Dövlətlər Birliyinin komandasına məğlub olan litvalılar, yarımfinalda ABŞ yığmasına 76-127 hesabı ilə uduzur. 3-cü yer uörunda görüşdə yenidən MDB yığması görüşdə isə qalib gələn Litva yıması bürünc mükafatlara sahib olur. Sabonis həmin matçda 26 xal toplayır.
NBA dövrü
1995-ci ildə Sabonis 31 yaşında "Portland Trail Blazzers"də NBA-da debüt edir. Onun komandada çıxış etdiyi hər 7 mövsümdə Portland play-offlara qala bilir. 1998-ci ildə lokautun bitməsini gözləyərkən qısamüddətli "Jalqiris"lə müqavilə bağlasa da heç bir oyunda meydançaya çıxmadı. Arvidasın ən yaxşı mövsümü 1999/2000 mövsümü oldu. Həmin mövsüm Portland konfrans finalında ancaq yeddinci oyunda gələcək çempion "Los-Anceles Lakers"ə məğlub olur. 7 il ərzində Sabonis 12 xal ortalaması ilə oynayırdı.
2000/01-ci il mövsümündən sonra Arvidas Portland ilə müqavilə uzatmaqdan imtina edir və bunu mənəvi və fiziki yorğunluqla izah edir. O, Avropaya qayıdır və "Jalqiris"lə 1 illik müqavilə bağlayır və sonra yenidən Portlanda geri qayıdır.
Öz sonuncu mövsümünü (2003/04) "Jalqiris"də keçirən Sabonis komandasını Avroliqanın TOP-16-lığına çıxardır, daimi çempionat və TOP-16-nın MVP-si (most valuable player) seçilir. Rəsmən karyerasını 2005-ci ildə bitirib.
Ailəsi
Həyat yoldaşı İnqrida 1988-ci ildə "Miss Vilnüs" seçilir. Sabonisin 3 oğlu (Domantas, Tautvidas, Jiqimantas) və 1 qızı (Auşrine) var. Tautvidas "Malaqa" komandasında oynayır, onun digər oğulları da basketbolla məşğul olur.
2011-ci ildə basketbol matçı zamanı Arvidasda ürək tutması baş verir, lakin hkimlər bunun həyatını təhlükə daşımadığını deyirlər.
Litva,rus, polyak, ispan, ingilis dillərini bilir. Boş vaxtlarında balıq tutmağı sevir.
Nailiyyətləri
• 1988-ci il Olimpiya çempionu (SSRİ yığması tərkibində)
• İkiqat Olimpiya mükafatçısı 1992, 1996-cı illər (Litva yığması tərkibində)
• 1986-cı il Dünya çempionatının gümüş mükafatçısı (SSRİ yığması tərkibində)
• 1985-ci il Avropa çempionu (SSRİ yığması tərkibində)
• 1995-cı il Avropa çempionatının gümüş mükafatçısı (Litva yığması tərkibində)
• 1983 və 1989-cu il Avropa çempionatının bürünc mükafatçısı (SSRİ yığması tərkibində)
• 1995-ci il Avroliqa çempionu (Real Madrid tərkibində)
• 1995-ci il Avroliqa Dördlər Finalının MVP-si
• Üçqat SSRİ çempionu ("Jalqiris" komandasının tərkibində)(1985,1986,1987)
• İkiqat İspaniya çempionu (Real Madrid tərkibində) (1993,1994)
Dövlət mükafatları
• Böyük Litva Knyazı Qyadiminas Xaçı Ordeni Komandoru (1995)
• Böyük Litva Knyazı Qyadiminas Böyük Xaçı Ordeni (12 avqust 1996-cı il)
• Dostluq Ordeni (Rusiya Federasiyası, 21 dekabr 2006-cı il)- İdman sahəsində dövlətlər arasında dostluq münasibətlərinin və əməkdaşlığın inkişafına verdiyi böyük töhfəyə görə
• Şəfəq Prezident Ordeni (Gürcüstan, 2011-ci il)
• Qırmızı Əmək Bayrağı" ordeni
• Xalqlar Dostluğu Ordeni
• "Əməkdə fərqlənməyə görə" medal
• Gümüş Olimpiya Ordeni
• SSRİ Əməkdar İdman Ustası
Filmoqrafiya
Litvalı kinorejissor Vitautas Landsberqis tərəfindən 1997-ci ildə basketbolçu haqqında "Sabas" adlı film çəkilmişdir.
Hərbi Gürcüstan yolu
Hərbi Gürcüstan yolu (საქართველოს სამხედრო გზა, Арвыкомы фæндаг, Гуржи некъ) — XIX əsrin əvvəllərindən etibarən, Vladiqafqaz (Şimali Osetiya) və Tiflis (Gürcüstan) şəhərlərini birləşdirən, Baş Qafqaz silsiləsindən keçən yolun adı. Qədim dövrlərdən bəri Dəryal keçidi kimi tanınmışdır.
Yolun uzunluğu 208 kilometrdir. Tədricən yüksələn yol, Terek çayı vadisi boyunca uzanır, Dəryal dərəsi boyunca Qayalıq silsiləsini keçir, sonra Baydarka çayının dərəsi boyunca Krestovıy keçidə yaxınlaşır (hündürlüyü 2379 metr), oradan Belaya Araqvi çayı vadisinə enir və Kür çayının sağ sahili boyunca Tiflisə enir. Rusiyada ümumilikdə federal əhəmiyyət kəsb edən avtomobil yolları siyahısında A161 magistral yolu kimi qeyd olunur: Vladiqafkaz - Aşağı Lars - Gürcüstanla sərhəd. 31 dekabr 2017-ci il tarixinədək P301 yolunun əvvəlki təyinatından istifadəyə icazə verilirdi.
Rusiya-Gürcüstan sərhədindəki nəzarət məntəqələri: Yuxarı Lars (Şimali Osetiya, Rusiya) və Dariali (2008-ci ilə qədər - Kazbeqi) (Gürcüstan).
Hərbi Gürcüstan yolunun əhəmiyyəti
Hərbi Gürcüstan yolu təkcə Gürcüstanı Rusiya ilə deyil, həm də Qarabağ münaqişəsinin həll edilməməsi səbəbindən Azərbaycanla sərhədləri bağlı olan Ermənistanı birləşdirən əsas nəqliyyat yollarından biridir. Gürcüstan və Rusiya arasında Qara dəniz sahili boyunca avtomobil rabitəsi Abxaziya münaqişəsi səbəbindən bağlıdır.
Ermənistan üçün xarici dünyaya başqa bir çıxış yolu yalnız Gürcüstanın Qara dəniz limanları olan Poti və Batumi və ya İran üzərindən mümkündür.
Yolun bağlanması
11 iyul 2006-cı ildə Hərbi Gürcüstan yolu Rusiya tərəfindən qeyri-müəyyən müddətə bağlanılır. Yolun bağlanmasının rəsmi səbəbi kimi sərhədin Rusiya hissəsindəki Yuxarı Lars keçid məntəqəsinin yenidən qurulması olaraq göstərilir. Əslində Rusiyadan Gürcüstana quru yolu lqal giriş mümkün deyildi.
Nəzarət məntəqəsi demək olar ki, dörd illik fasilədən sonra 1 mart 2010-cu ildə yenidən işinə başlayır. Rusiya-Gürcüstan sərhədinin açılması Ermənistan üçün xüsusi əhəmiyyət kəsb edir. Hərbi Gürcüstan yolu bağlanmazdan əvvəl Ermənistan yüklərinin təxminən üçdə biri bu yolla daşınırdı.
Yurrien Timber
Yurrien David Norman Timber (17 iyun 2001-ci ildə anadan olub) — Eerste Diviziya təmsilçilərindən olan Yonq Ayaks klubunda yarımmüdafiəçi kimi çıxış edən peşəkar Niderland futbolçusudur.
Şəxsi həyatı
Yurrien Utrext şəhərində anadan olmuşdur. Valideynləri isə Aruba vətəndaşlarıdır.
Karyera statistikası
1 UEFA Çempionlar Liqası görüşləri daxildir. 2 Niderland Superkuboku görüşləri daxildir.
Milli komanda
«Niderland U-17»
Gertsel Baazov
Gertsel Baazov (გერცელ ბააზოვი; ) — yəhudi-gürcü mənşəli prozaik, dramaturq, şair və tərcüməçi.
Həyatı
Gertsel Baazov 10 (23) oktyabr 1904-cü ildə Rusiya imperiyasının Kutaisi quberniyasının Oni şəhərində, yəhudi din xadiminin, sionist David Baazovun ailəsində anadan olub. Kutaisidə D. Baazov "Yəhudi səsi" qəzeti nəşr etmiş və onun səhifələrində ilk dəfə olaraq Gertsel öz əsərlərini nəşr etməyə başlamışdı.
U. Caparidze və D. Canelidze ilə birlikdə doğma şəhərdə gimnaziyadakı təhsilinə davam etmiş, ədəbi jurnal — Oni jurnalını nəşr etdirmişdir.
1928-ci ildə Tiflis universitetinin hüquq fakültəsini başa vurmuşdur. Tbilisi şəhər məhkəməsinin xalq hakimi, "Sovet hüququ", "Sovet quruculuğu" işçi jurnallarının əməkdaşı olub. Tbilisi şəhər hakiminin xalq hakimi, "Sovet hüququ", "Sovet quruculuğu" jurnallarında məqalə ilə çıxış etmişdir.
Tbilisi Universitetində Qərbi Avropa ədəbiyyatı nölməsindən aspitantura üzrə məzun olmuşdur, daha sonra Moskvada təhsil almışdır. İvriti və yəhudi tarixini öyrənmək üçün gecə məktəbinin təşkilində atasına kömək etmişdir, onların şagirdləri ivritcə səhnə almış və konsertlərdə mahnı ifa etmişdiər. Avoda gənclər təşkilatının əsasını qoymuşdur.